tomron87/hebrew-wikipedia-sentences-corpus huggingface dataset:
הסרט הגיע למקום הראשון בתחרות הסרט הישראלי הקצר 1977, בקטגוריית סרט עלילתי באורך העולה על 25 דקות, וייצג את ישראל בפסטיבל הסרטים של סידני ב-1978.
קברט סאטירי מועלה על בימת מועדון לילה ביפו.
הקברט זוכה להצלחה מסחרית למרות היותו שנוי במחלוקת, אך בעל המועדון מאיים להפסיק את הצגתו מחשש להתפרעות הקהל, אשר חלקו מתנגד לתוכן הקברט.
המחזאי השמאלני שכתב את הקברט נרצח בידי ארגון ימני.
ידידו העיתונאי חוקר את הרצח ומגלה שקצין משטרה בכיר מנסה להשתיק את הפרשה.
את הסרט ביים יעוד לבנון על פי תסריט שחיבר עם הסופר והמחזאי אריה קרישק (כאשר משולבים בו קטעי קברט סאטירי בסגנון ברכט-ווייל).
המוזיקה לסרט נכתבה על ידי אלכס כגן והוא נערך על ידי ענת לוברסקי.
כל שחקני הסרט הופיעו בהתנדבות.
לשחקנים מוני מושונוב, סנדרה שדה וגדליה בסר הייתה זו הופעתם הראשונה בסרט קולנוע.
הקרנת בכורה חגיגית של הסרט נערכה באמפיתיאטרון גן אברהם, ברמת גן, בערב יום שישי, 15 ביולי 1977. ההקרנה נערכה במסגרת ערב ראיונות שהנחה העיתונאי אריה אבנרי, שכלל גם שיחה עם הבמאי יעוד לבנון.
כפי שכתב המבקר הנודע זאב רב-נוף -"..הישגיו הקולנועיים של הסרט צנועים אך לעצם הפקתו -חשיבות היסטורית" .
בקיץ 1984 הוקרן הסרט במועדון צוותא, במסגרת "בימת הסרט הישראלי".
בסוף 1989 הוקרן שוב בסינמטק תל אביב במשך מספר שבועות, וזכה לחשיפה בתקשורת בעקבות אירועי המחתרת היהודית, שאותם ניבא הסרט.
הסרט צולם ברובו לפני רצח רבין, אך נערך אחריו, ועוקב אחר תנועות ימין קיצוני מהטבח במערת המכפלה ועד הרצח.
בסרט שולבו קטעים מ"קשר הדבש".
בכימיה, קשר דיסולפידי הוא קשר קוולנטי יחיד המתרחש בין שתי קבוצות תרכובות אורגניות (תיול).
הקשר נקרא גם קשר S-S או גשר דיסולפידי.
למעשה סטויכיומטריה גסה של הקשר; C-S-S-C.
הטרמינולוגיה כמעט ייחודית לשימושים בביוכימיה, ובכימיה ביואינאורגנית וביואורגנית.
רשמית החיבור נקרא פרה-סולפיד, אך השימוש בשם זה הוא נדיר.
שלושה אטומי גופרית באינטראקציה רציפה נקראים קשר טריסולפיד, אף על פי שלמעשה יש שני קשרי S-S ברצף.
קשר דיסולפידי נוצר בדרך כלל מחימצון קבוצת סולפהידריל (SH), ראו תמונה.
קשרים דיסולפידים ממלאים תפקיד חשוב בקיפול וייצוב מבני של חלבונים רבים, בדרך כלל חלבונים שמופרשים למדיום החיצוני (extracellular medium).
מכיוון שרוב המדורים התאיים הם סביבות מחזרות, קשרים דיסולפידים לא יציבים בציטוזול (עם הסתייגות שתפורט בהמשך).
ציסטין מורכבת משני ציסטאין מחוברים על ידי קשר דיסולפידי.
קשר זה בחלבונים נוצר בין שתי קבוצות תיול של שיירי ציסטאינים ריאקטיבים.
חומצה אמינית נוספת שמכילה אטום גופרית, מתיונין, לא יוצרת קשר מסוג זה.
אב הטיפוס של קשר דיסולפידי בחלבון הוא בין שתי חומצות אמינו פפטידיות.
המבנה של הקשר מתואר על ידי הזווית הנוצרת בין אטומי χss המרכזיים ובין אטומי
Cβ − Sγ − Sγ − Cβ שבדרך כלל נמצאים בקירוב בזווית ±90°.
קשר דיסולפידי מייצב את המבנה השלישוני בכמה דרכים:
הוא מחזיק שני אזורי רצפים מרוחקים ביחד, ומעודד את הקיפול הטופולוגי של החלבון (מבנה רביעוני).
משמע, יצירת הקשר מערערת את הצורה הלא מקופלת של החלבון על ידי הורדת האנטרופיה.
הקשר יכול ליצור מיקרוסביבה של ליבה הידרופובית בחלבון המקופל.
שיירים הידרופוביים יצרו מבנה דחוס יותר סביב הקשר הדיסולפידי על ידי אינטראקציות הידרופוביות (קשר יוני).
בהקשר לסעיפים 1 ו 2, קשר שכזה מחבר שני סגמנטים שונים בשרשרת הפוליפפטידית, מגדיל את הריכוז האפקטיבי של שיירי חומצות האמינו ומוריד את הריכוז האפקטיבי של מולקולות המים.
כיוון שמולקולות מים תוקפות קישרי מימן ומחלישים יציבות של מבנה שניוני, קשר דיסולפידי מעלה פוטנציאל אינטראקציות בפפטיד וכך תורם לייצוב המבני.
קשר דיסולפידי בחלבון נוצר על ידי ריאקצית מעבר תיול-דיסולפיד, בין זוג ציסטאינים ומתואר על ידי מיספור השיירים בשרשרת הפפטידית לדוגמה; (26-84).
המבנה הנטיבי של רוב החלבונים בעל קשרים דיסולפידיים קבועים, על אף שיש חלבונים המתמרנים בין שני מצבים טבעיים, ועל כן נשברים ונוצרים קשרים חדשים.
האנזים (Thioredoxin) תיורדוקסין Thioredoxin משמש כאנטיאוקסידנט המזרז חיזור חלבונים אחרים על ידי ריאקציות חמזור תיול-דיסולפיד.
אנזימים אלו חיוניים לחיים ביונקים.
בחלבונים שבהם יותר השתי זוגות ציצטאין ריאקטיבים, קשרים שגויים בין השיירים יכולים להיווצר, שברוב המקרים יוצרים מבנה מרחבי לא פעיל (קיפול נכון פרופרציונלי לרמת פונקציונליות).ככל שתדירות הקשרים עולה בחלבון, כך התדירות הסטטיסטית לאפשרויות הקשר בין השיירים עולה.
לדוגמה, לחלבון (ribonuclease A) ריבונוקלאז Ribonuclease A שמונה שיירי צסטאין ריאקטיבים וכ־105 אפשרויות שונות ליצירת ארבעה קשרים דיסולפידים.
(Isomerases) איזומראז [Isomerases] Isomerase זוהה כמזרז שבירת קשרים דיסולפידים שגויים, ומעלה את רמת הדיוק ביצירת קשרים דיסולפידים נכונים.
חלבונים שלהם קשרים דיסולפידים טבעיים בצורה חלקית, בסביבה דנטורטיבית הקשרים החסרים ייווצרו ונקבל חלבון פעיל לחלוטין במבנה נטיבי.
הקשרים הדיסולפידים הנכונים יצבו מבנה שלישוני שגוי אומנם, אך השגיאה ברמת קשרי המימן ההפיכים ולא ברמת הקשר הקוולנטי בין התיולים.
כדי לבצע אנליזה למבנה החלבון, בדרך כלל נחוץ לשבור קשרים דיסולפידים.
ראקציית החיזור הזו מושגת על ידי טיפול בריאגנט בשם 2-מרקפטואתנול.
ניתן לזהות קשרים דיסולפידיים בחלבון באמצעות אלקטרופורזה אלכסונית.
קשר דייגים הוא שיטה לחיבור חבלים רטובים, לחים או רכים.
הקשר נחשב לחזק, אך לא בטיחותי.
הוא נוצר על ידי יצירת קשר בוהן על כל חבל, בעזרת החבל השני אותו רוצים לחבר.
שמו בא משימושו בדיג, בו דייגים חיברו חבלים ארוכים בעלי קרסים והניחו אותם בקרקעית.
קשר זה מתאים למשימה של חיבור חבלים במים, מכיוון שאינו תלוי בחיכוך החבלים אחד בשני, אלא בחיכוך החבל על עצמו.
קשר הצלה, הוא חיבור החבל לעצמו, בצורה שנוצרת לולאה לא מתהדקת.
הקשר עתיק היומין אשר מוכר בשם Bowline (השם באנגלית - bowline הוא הלחם של bow - חרטום, line - חבל), שימש למתיחת מפרשים מרובעים לכיוון חרטום הספינה, הוא פשוט, אמין וניתן להתרה בקלות.
הקשר נפוץ בימאות, בפרט במפרשיות, נועד גם לחילוץ והצלה ומאפשר קשירה ביד אחת.
מכאן כינויו בעברית: קשר הצלה.
למניעת התרופפות והתרת קשר לא מתוח החשוף לטלטולים, נוהגים לאבטח את הקצה (הזנב) בקשר נוסף.
ללולאה של חבל הצלה שימושים רבים, בין היתר ליצירת לולאות למתיחה, בניית סולמות מחבלים, לעיגונים לחבל בגלישת מצוקים או טיפוס הרים או להרמת עצמים לגובה.
קשר בכל מחיר הוא סרט דרמה אמריקאי משנת 1993, בבימויו של הבמאי האמריקאי פרד שפיסי.
הסרט הוא עיבוד קולנועי של מחזה משנת 1990 באותו השם מאת ג'ון גווייר, אשר היה מועמד לפרס פוליצר.
עלילת המחזה נכתבה בהשראת סיפור חייו האמתיים של הנוכל המקצועי דייוויד המפטון.
אואיסה קיטרידג' (סטוקרד צ'אנינג), אשת חברה מהשדרה החמישית, ובעלה פלן קיטרידג' (דונלד סאת'רלנד), סוחר וספק של אמנות גבוהה, הם הוריהם של שלושה ילדים (שניים מהם לומדים באוניברסיטת הרווארד, והשלישי בבית הספר גרוטון).
עולמם המיוחס אך המבודד, כמו גם מעמדם הציבורי המכובד בקרב קהילת התרבות הגבוהה, הופכים אותם לטרף קל עבור פול (ויל סמית'), נוכל מקצועי צעיר ממוצא אפרו-אמריקאי.
לילה אחד, פול, צעיר שחור, מופיע על פתח דלתם בצורה מסתורית, כשהוא פצוע ומדמם, וטוען כי הוא בנו של השחקן הנודע סידני פואטייה וידיד קרוב של בנם, סטודנט באוניברסיטה השייכת לליגת הקיסוס.
לאחר שהצליח להרשים את הזוג קיטרידג', בשיחה על ספרות גבוהה תוך שימוש בכושר ביטוי גבוה, פול מוכיח כי הוא חריף-מוח, משכיל, בעל טעם אנין ומיומנויות קולינריות מפתיעות.
הזוג מוקסם מהצגת הפנים המשכנעת של פול כאליטיסט, וממחמאותיו על סגנון החיים המפואר שלהם, עד כדי כך שהם מלווים לו כסף ומאפשרים לו ללון בביתם באותו הערב.
בבוקר מזדעזע הזוג לגלות כי פול ניצל את הכסף שקיבל על מנת להזמין אל ביתם נער ליווי ולקיים עמו יחסי מין.
כתוצאה מכך, מתגלה האמת על פול, כי הוא נוכל משכנע, אשר הצליח באמצעות קסמו האישי, השנינות שלו - וכן מידע פנימי מוקדם שהיה ברשותו - לחדור לדירות יוקרה רבות באפר איסט סייד, בהן מתגוררת החברה הגבוהה.
עם הזמן, מעשיו של פול הופכים לאגדה אורבנית של החברה הגבוהה, אנקדוטה שנונה להתלוצץ עליה במסיבות קוקטייל.
עם זאת, הייתה לו השפעה עמוקה על האנשים הרבים אשר נתקלו בו, בכך שהוא מקשר בין כולם באמצעות החוויה המשותפת שלהם.
סטוקרד צ'אנינג - לואיזה (אואיזה) קיטרידג'
דונלד סאת'רלנד - פלן קיטרידג'
איאן מקלן - ג'פרי מילר
מארי בת' הארט - קיטי
ריצ'רד מסור - ד"ר פיין
אנתוני מייקל הול - טרנט קונוויי
אוזגוד פרקינס - וודרוו (וודי) קיטרידג'
קתרין קלמר - טלבוט (טס) קיטרידג'
ג'יי ג'יי אברהמס - דאג
על תפקידה בסרט זה, זכתה סטוקרד צ'אנינג במועמדות לפרס אוסקר לשחקנית הטובה ביותר.
קשר לא מחייב הוא סרט קולנוע אמריקאי מסוגת הקומדיה הרומנטית.
הסרט שיצא בשנת 2011 בוים על ידי איוון רייטמן ובו כיכבו אשטון קוצ'ר ונטלי פורטמן.
הסרט מתאר את התפתחות יחסיהם של שני ידידים, אמה ואדם, שמחליטים לקיים קשרי יזיזות ביניהם, כלומר קיום יחסי מין ללא התאהבות זה בזה.
אדם (אשטון קוצ'ר) ואמה (נטלי פורטמן) נפגשים לראשונה כבני נוער, במחנה קיץ.
בשנים הבאות הם נפגשים באופן מקרי מספר פעמים, באחת מהן אדם מבקש ורושם לעצמו את מספר הטלפון של אמה.
בתקופה זו הוא עובד כעוזר הפקה בתוכנית טלוויזיה, ואמה היא מתמחה ברפואה בבית החולים המקומי.
שנה מאוחר יותר, כאשר לאדם נודע כי אביו (קווין קליין) מנהל רומן עם חברתו לשעבר, ונסה - הוא נסער מאוד, משתכר ומתחיל לחייג אל כל הנשים הרשומות בסלולרי שלו.
למחרת בבוקר הוא מתעורר בחדרה של אמה, בדירה אותה היא שוכרת עם שותפיה ללימודים, לאחר שצלצל אליה בערב הקודם; כשהם מתעוררים הם מקיימים יחסי מין.
אמה חולקת עם אדם את עמדתה כי שני אנשים לא יכולים לקיים קשר זוגי קבוע לנצח, ולכן היא מציעה כי ימשיכו להיפגש ולקיים יחסי מין מזדמנים מבלי להפוך את מערכת היחסים לקבועה ומחייבת.
תחילה שניהם נהנים מאוד ממסגרת היחסים הזו, אך בהדרגה אדם מתחיל לקנא לאמה וחושש שהיא יוצאת עם אחרים; הוא מנסה לחזר אחריה ולתת לה מתנות, אך היא דוחה אותו.
ונסה ואביו של אדם מזמינים אותו לפגישה משותפת, בה הם מודיעים על תוכניתם להביא ילד לעולם יחדיו.
אמה, שמתלווה לאדם בפגישה זו, תוקפת את אביו ואת ונסה, ומגינה על אדם.
אדם משכנע אותה לצאת לדייט ראשון בוולנטיינס דיי, ואומר לה שהוא אוהב אותה, אך אמה חשה אי נוחות וכעס רב, ואומרת לאדם שעליו לצאת עם נשים אחרות, שלא יפגעו בו, כפי שהיא יכולה לפגוע בו.
לאחר כשישה שבועות בהם לא נפגשו, אדם מקבל עבודה כתסריטאי בתוכנית הטלוויזיה בה הוא עובד, בסיועה של עוזרת ההפקה לוסי (לייק בל).
אמה מוטרדת מכך שלא פגשה את אדם זמן רב, ובמקביל מבולבלת לקראת חתונת אחותה והגעת אִמה לצד בן זוג חדש.
היא מתקשרת לאדם, שדוחה אותה, ואז נוסעת אליו לאחר שהיא מבינה שהיא רוצה בקשר זוגי איתו.
בביתו היא פוגשת אותו לצד לוסי, מניחה שהיא חברתו החדשה, ועוזבת משם בבכי.
בהמשך הערב ונסה מצלצלת אל אדם ומודיעה לו בבהלה שאביו מאושפז בבית החולים; כשהוא מגיע לשם, ונסה מתוודה בפניו שאינה רוצה להביא לעולם ילד עם איש מבוגר ממנה, והיא עוזבת את המקום והולכת למסיבה.
לאחר ביקורו של אדם אצל אביו, הוא יוצא מבית החולים ומצלצל לאמה, ומבקש שייפגשו לשוחח על הקשר ביניהם; אמה כבר הגיעה למקום, לאחר שחברתה המתמחה הודיעה לה שאביו של אדם מאושפז שם.
אדם ואמה מתפייסים, ובבוקר הולכים יחדיו אל חתונת אחותה של אמה.
בתמונות הסיום נראים לוסי ואביו של אדם בתחילתה של מערכת יחסים זוגית ביניהם; אמה מוצגת כרופאה-מיילדת שמסייעת בלידה הראשונה של אחותה; ובערב היא ואדם נראים מתרפקים זה על זה במיטתם.
קשר חופשי הוא סרט עלילתי באורך מלא מבית ההפקות שעל יד תורת החיים - בית הספר לקולנוע יהודי בבימויו של עמיאור ארציאל, הראשון מסוגו אשר עוסק בלבטים והתמודדויות של הנוער הדתי לאומי.
הסרט מהווה הצצה לעולמו הפנימי של הצעיר הדתי לאומי המתבגר, מערכות היחסים של המתבגר - בינו לבין הוריו, והאתגרים המלווים אותו בתחום הצניעות ושמירת הברית.
הסרט עוסק בסיפורם של שני חברים טובים: יאיר ואושיק, החולקים תחביב משותף: סנפלינג.
יאיר, נער יתום מבית דתי-לאומי, כמעט נהרג בגלישת סנפלינג, ובעקבות כך נודר נדר להתחזק מבחינה דתית.
לעומתו אושיק, עושה את הדרך ההפוכה - מתרחק מכל סממן דתי ויוצא בשאלה.
את תהליך "הורדת הכיפה", מעצים אביו השתלטן של אושיק, ואימו הנקרעת בין בנה לאב השתלטן.
הסרט מתפתח כאשר יאיר נאלץ לבחור בין דרכו החדשה להתחזקות דתית, לבין המשך חברותו עם חברו הטוב אושיק.
לבסוף, יאיר ממשיך בדרכו החדשה, לישיבה גבוהה.
בישיבה, יאיר מגלה עולם רוחני חדש ועשיר.
כתוצאה מהתחזקותו, חש אושיק נבגד.
עוצמת החברות בין שני הנערים, עולה פעם אחר פעם למבחן בסרט, המעניק התייחסות רחבת אופק למערכות היחסים בין ההורים למתבגרים הדתיים לאומיים.
בסרט משתקפים המתחים בין אושיק לבין הוריו, לאחר שהוא מתחיל לזלזל בשמירת המצוות ואף נוטש את הדרך היהודית שבה חונך, ולעומתו, המתחים בין יאיר שמתחזק מבחינה דתית ורוחנית, לבין הוריו.
בהמשך, נאבק יאיר ביצר המין ושמירת הברית, בעקבות נדרו להתחזק מבחינה דתית.
יאיר, נאבק באביו החורג, להוציא את האינטרנט מהבית, משום שהוא גורם ליאיר לגלוש באתרים לא צנועים.
יאיר אף מאיים על אביו החורג שיפוצץ את חדרו - אם לא יוציא את האינטרנט מהבית.
מתוך יאושו, יאיר מתחיל לדבר עם ה' באופן אישי, זאת לאחר שהוא מתוודע באקראי לשיחה אינטימית שמנהל עובדיה עם ה' במהלך התבודדות לילית.
לאחר שיאיר שומע את השיחה, הוא מבין שהוא מזדהה עם הכמיהה לקשר אישי וישיר עם ה', ומתחיל גם הוא להתבודד ולשוחח עם ה'.
את מהלך ההתלבטויות בסרט, מלווים סצנות ותמונות אודות הקשיים של הנוער הדתי לאומי עם עולם האינטרנט, הפיתויים המוצבים מולו, והאתגרים הייחודיים לעולם הדתי לאומי.
לעיתים הסרט נוגע בנקודות רגישות בציבור הדתי-לאומי, וגם עוקץ ומעביר ביקורת סמויה על חוסר ההקשבה למתבגר הדתי לאומי, דבר שמתבטא בדמות ראש ישיבה ודמויות ההורים המרוכזים בעצמם ובצערם ולא שואלים את המתבגר מה הוא עובר.
נושא נוסף שהסרט נוגע בו הוא בנים הגדלים במשפחות מורכבות, וחוסר ההבנה של הצורך ביחס ראוי לילדים, כאשר הוריהם בפועל, אינם הוריהם הביולוגיים.
כמו כן עוקץ הסרט את נושא ההטפות והאמירות החינוכיות בהקשר לשמירת והקפדת הדת.
הרעיון לסרט נולד בחג חנוכה בשנת תש"ע (2010), על ידי עמיאור ארציאל ויעקב נתנאל, שגם כתבו יחד את התסריט.
הסרט בוים על ידי עמיאור ארציאל ואשתו הילה, במאית סרטים במגזר החרדי, והופק על ידי איתן אלפרט; כולם בוגרי תורת החיים - בית הספר לקולנוע יהודי.
לאחר שהוחלט שהסרט יעסוק גם בנושאי הורים - מתבגרים והורים חורגים, החליט עמיאור ארציאל לראיין את חגי מולודיק, יתום מגיל שנה וחצי, ומדריך נוער.
מאחר שהסרט טעון בתוכן גבולי בהקשרים של קשרים בין בנות לבנים, ובעיות הלכתיות מבחינת ההלכה היהודית - יוצרי הסרט שיתפו בכל מהלך צילום והקרנת הסרט רבנים ומחנכים שתיקנו, שיפרו ויעצו לגבי תוכן הסרט.
כמו כן, עלתה הצעה להגביל את צפיית הסרט לבנות מעל גיל 17, משום שתכניו מיועדים ועוסקים בעיקר בבנים ובקשייהם מבחינת צניעות.
לבסוף נדחתה ההצעה, לאחר שהיוצרים נועצו עם מספר גורמים, בהם בכירה במשרד החינוך.
הסרט צולם בישיבת "צביה קטיף" ובישיבת תורת החיים ששוכנות ביד בנימין.
הסרט צולם במצלמת DSLR של חברת קנון והוא אחד מהסרטים הראשונים שצולמו במצלמות רפלקס בישראל.
בשנים הראשונות ליציאת הסרט הוא הופץ על ידי הקרנות ייעודיות שנערכו במקומות שונים ברחבי ארץ.
בחנוכה תשע"ח הוא הועלה לצפייה ישירה ללא תשלום באינטרנט
בביקורת על הסט שפורסמה באתר כיפה נמתחה ביקורת על צמצום קהל היעד ל"דתיים לאומיים" על ידי שימוש בסרט במוטיב החילוני כדבר רע, שירי רקע המזוהים עם הדת, שפת דיבור "דתית".
אביתר לזר ראובן אביו החורג של יאיר.
בתחילת הסרט הוא במריבה גדולה עם יאיר אך במהלך חזרתו בתשובה של יאיר הם נהיים חברים טובים ואף בסצנה האחרונה הוא עוזר ליאיר להציל את אושיק.
רחל ורבוב שי סקיבא הרב דביר טל עובדיה בחור ישיבה חמוד שמקרב את יאיר לעבודת ה'.
קשר בין-דורי הוא מערכת היחסים בין הדורות השונים במעגל חייו של האדם.
בעולם המודרני, עם שינוי מבנה המשפחה המסורתי ותהליכים חברתיים נוספים משתנה הקשר הבין-דורי.
ההכרה במושג דור כקטגוריה חברתית-תרבותית מובחנת החלה במחצית המאה השמונה-עשרה, עם המהפכה התעשייתית.
ההתפתחות הטכנולוגית במאה ה-20 גרמה לכך שצעירים בחברה המודרנית גדלו בסביבות טכנולוגיות ותרבותיות שונות מאלה של הוריהם, ונוצרו לראשונה פערים ומתחים בין-דוריים משמעותיים.
הקשר הבין דורי אינו רק מושפע משינויים חברתיים אלא גם מחולל אותם, ובפרט קונפליקטים המאפיינים קשרים בין-דוריים.
דורות שאינם חולקים את אותה תודעה, תחושת גורל משותף ועקרונות מעצבים בחברה, בהכרח חווים בין זה לזה קונפליקטים, פערים ומתחים בקשר הבין דורי.
מקובל להבחין מבחנה סוציולוגית בשלושה סוגי יחסים בין הורים לילדים:
1. יחסים בתקופה המסורתית – במשפחה המורחבת של העידן החקלאי
2. יחסים בתקופה המודרנית – במשפחה הגרעינית של העידן התעשייתי
3. יחסים בתקופה הפוסט מודרנית – במשפחה של עידן האינטרנט
בשיח הסוציולוגי והמערבי מקובלת כיום האבחנה הבין דורית הבאה: הבייבי בומרז, דור ה-X, דור ה-Y ודור ה-Z.
בכל דור ודור, קיימים מתחים הנובעים מהמיקום הכרונולוגי השונה וכפועל יוצא, מן השוני התרבותי המבחין בין הדורות.
לכן, היחסים הבין-דוריים באים לידי ביטוי בהיבטים רבים בחיינו.
כיום ישנה הכרה כי הקשר הבין דורי והיחסים בין הדורות מובחנים וייחודיים לתקופתנו עם הופעת דור ה-Y (והדורות הבאים אחריו) ביחס לקודמיו.
השפעת הופעת האינטרנט על הפער והקשר הבין דורי
האינטרנט וטכנולוגיות תקשורת שהתפתחו במאה האחרונה שינו מהותית את אופי האינטראקציה בין בני אדם וערערו מבנים ארגוניים ומשפחתיים.
בתקופתנו הפערים בין הדורות מתרחבים מאוד, ואִתם גדלים גם הקונפליקטים בין ילדים להורים.
העולם הדיגיטלי יצר תרבות חדשה ולכן המפגש באינטרנט בין הקבוצות השונות של מבוגרים וילדים הוא מפגש בין תרבויות ולא רק מפגש בין הצרכים הטכנולוגיים השונים של כל קבוצה.
בניגוד להוריהם, בני נוער כיום חיים בסביבה תרבותית הלוקחת כמובן מאליו את עצם קיומם של אמצעים דיגיטליים ומציאות מתווכת מולטימדיה והם עושים שימוש במדיה זו, בעיקר לצרכים חברתיים, עם הדומים להם.
חוויית המפגש של הוריהם עם תרבות זו שונה מהותית.
עבור ההורים חוויה זו אינה טבעית, ועל-כן הם נאלצים לסגל לעצמם נורמות חדשות וללמוד לעמוד בקצב שינויי הטכנולוגיה המתפתחת.
תפקידי ההורים והילדים מתחלפים אפוא, במקום שהמבוגרים יהיו אלה המנחילים את התרבות, ההורים הם אלה הלומדים מילדיהם.
היפוך תפקידים זה הוא אחד הגורמים לשינוי ביחסי הכוחות במשפחה, אובדן הסמכות ההורית ותחושת חוסר האונים של הורים מול ילדיהם.
השפעת עולם התעסוקה בימינו על הקשר הבין דורי
לכל דור יש מאפיינים ייחודיים והתנהלות משלו בעולם העבודה המכונים "אישיות הדור".
ברוב הארגונים כיום עובדים 3–4 דורות.
ככל שהזמן יתקדם והארגונים בשוק התעסוקה יתפתחו, נמצא בכל ארגון דורות רבים של עובדים כאשר הפער בין הדור הוותיק ביותר לצעיר ביותר יגדל, והפערים רק ילכו ויתחדדו.
פערים אלו יוצרים קונפליקטים ועימותים בין הדורות במקום העבודה ועל-כן ניהול לקוי של צוות בין דורי עלול להביא לירידה בתפוקות, לפגיעה בשירות לקוחות, להקטנת ראש ולשחיקה במוטיבציה.
השפעת מגמות כלכליות עכשוויות על הקשר הבין דורי
ישנה השפעה רבה למיתון העולמי על כל הדורות ובייחוד על דור ה-Y שנמצא כיום בשנות הקריירה הקריטיות שלו.
ביטוייה של השפעה זו הם אקדמאים מובטלים, משכורות נמוכות מבעבר, חובות ומודעוּת נמוכה לחסכון.
הללו מציבים את בני הדור בנקודת פתיחה בעייתית בשלב קריטי של חייהם.
מצוקות כלכליות אלו, המתחברות למשבר תודעתי, מביאות את הצעירים של ימינו להיעזר בצורה ניכרת בהורים.
תלות זו באה ליידי ביטוי בכך שהילדים נשארים לגור עם ההורים עד גיל מאוחר, גיל הנישואים עולה, הילדים נתמכים בהוריהם למימון לימודים ודירה, נעזרים בהורים בגידול הנכדים ועוד.
הקשר הרב דורי בעבר וכיום
בעבר הקשר בין דורי היה משמעותי יותר מהיום, והזקנים בדרך כלל התגוררו בקהילה ובסמוך למשפחתם.
המפגשים הרב דוריים היו רבים - בבית הכנסת, בבניין, בשכונה ועוד.
כיום אוכלוסיית הזקנים (מוגדרת כמי שגילו 65 ומעלה) בישראל מונה כ-978,000 איש ומהווה כ-11% מכלל האוכלוסייה.
מאז שנות החמישים, קצב הגידול של אוכלוסייה זו היה כפול מזה של האוכלוסייה הכללית.
98% מתוך הזקנים חיים בקהילה, כלומר, לא בבתי אבות, או במסגרות מוסדיות אחרות.
כמו כן, כרבע מהם חיים לבד.
עם העלייה בתוחלת החיים, שינוי במבנה המשפחה המסורתי והתפתחות הטכנולוגיה המהירה, נחלש קשר הבין דורי בתוך המשפחה, הקהילה והחברה.
לעיתים קרובות, זקנים נתפסים כחלשים וסובלים מגילנות.
מציאות זו מייצרת נתק בין דורי.
דרכי פעולה לחיזוק הקשר הבין דורי
במעגל זה נוצר קשר אישי בין זקן וצעיר, במטרה ששני הצדדים יוכלו לתרום זה לזה ולקבל זה מזה.
זירות המפגש בין זקנים וצעירים הן מעטות.
המטרה היא להביא את הזקנים והצעירים למקום אחד וליצור בניהם אינטראקציה.
מצב כזה יכול להתרחש בבתי הספר, בשכונה, בתנועת הנוער ועוד.
פרויקטים לדוגמה: מחויבות אישית בין דורית, תוכנית הקשר הרב דורי של משרד החינוך, ארגון "דור לדור", "קשר בין דורי", "סַבָּבְּתָא" ועוד.
המעגל האחרון הוא כלל החברה.
המטרה היא לשנות את השיח ולהפוך את הזקן ממנודה למעורב וממוחלש לשווה ובעל תועלת.
הקשישים מונים כ-680 מיליון נפש ומהווים כ-9% מאוכלוסיית העולם.
התחזיות צופות כי עד שנת 2030 אוכלוסיית הקשישים תהווה כ-12% מכלל האוכלוסייה.
המלצת המחקרים שעוסקים בנושא היא ליצור פעילויות ומקומות רבים ככל האפשר, שיאפשרו מפגשים בין הדורות השונים.
הארגון "Generations United" פועל במספר מדינות בארצות הברית לחיזוק הקשר הבין דורי מאז 1986. הארגון מפעיל את תוכנית "אתרים משותפים"- מקומות שמפגישים בין צעירים לזקנים, בבתי ספר ובמסגרות שונות.
הוקם "כוח משימה" מטעם משרד ממשלתי, אשר אמון על הקשר הבין דורי.
כוח זה, עבד על החיבור הבין דורי בתוך משפחות וקהילות בסינגפור ועל העלאת המודעות לחשיבותו.
במדינה קיימים מרכזים המיועדים לכל גיל, שמציעים פעילויות לילדים, נוער, מבוגרים וזקנים.
המרכזים ממוקמים באזורים שיאפשרו גישה רב דורית וספונטנית לכלל האוכלוסייה.
בנוסף, מספר אוניברסיטאות בסינגפור מציעות קורס אשר מיישם את הפרספקטיבה של הקשר הבין דורי.
בשנת 2014 נוסד ארגון 'דורותיים'.
ארגון זה נולד על-בסיס מיזם חברתי שמטרתו להפגיש ולחבר בין הדורות, על ידי יצירת מרחבים משותפים אשר ישמשו למפגשים בין הדור השלישי לדור הצעיר.
המיזם מפעיל פרויקטים בעלי אופי משתנה כאשר מאחורי כולם עומד עקרון מאחד: פיתוח תקשורת בין-דורית בתוך התא המשפחתי והקהילה.
ארגון 'דורותיים' מוביל את הקמת גן הילדים הראשון בישראל שיבנה בתוך דיור מוגן במושבה זכרון יעקב.
גן זה יותאם לפעילות משותפת של שני הדורות ויפעל לחיזוק הקשר בין הילדים לזקנים המתגוררים בו.
בנוסף, הארגון פועל ליצירת מסגרות מגורים אלטרנטיביות לזקנים.
זאת מתוך שותפות בין הקהילה לקבוצת הזקנים החיים בה, תוך מחויבות הדדית ומעורבות חברתית.
בשנת 2018 התגבשה קבוצת יזמיות חברתיות אשר הקימו את "קשר בין דורי" במטרה להקים רשת מעונות יום לגילאי 0-3 במתחמי הגיל השלישי.
לאחר בחינת השטח התכנית שונתה והוקמה תוכנית "צמודים" אשר מפגישה בין ילדי גנים למבקרי מרכזי יום על בסיס שבועי קבוע.
התכנית פעלה בשני מוקדי פיילוט בין ינואר למרץ 2020. עם פרוץ מגפת הקורונה התכנית שינתה את פניה ל"צמודים מרחוק" בה נוצרים חיבורים הדוקים בין גני ילדים ומוסדות גיל שלישי על בסיס קבוע בשבעה מוקדי פיילוט בארץ.
בתורת הקשרים, קשר טורוס (Torus Knot) הוא סוג של קשר עליו ניתן לחשוב כמסתובב סביב הצירים האנכי והאופקי בתוך טורוס.
למשל, קשר התלתן (trefoil knot) הוא קשר.
קשר טורוס מוגדר מטיפוס נתון , עבור שני מספרים זרים .
אינטואיטיבית, ניתן להגדיר קשר טורוס בתור קשר היושב בתוך טורוס, ועושה ליפופים בכיוון הציר האופקי של הטורוס ו- ליפופים בכיוון הציר האנכי שלו.
פורמלית, אם נשתמש בכך שמתקיים , ניתן להגדיר על ידי .
ניתן גם לתת הצגה פרמטרית לקשר הטורוס:
כאשר , ותחום הפרמטר הוא .
במקרה של קשרי טורוס, חבורת הקשר מאפשרת לבצע מיון מלא.
חבורת הקשר של קשר הטורוס מטיפוס היא .
ניתן לראות זאת באמצעות משפט ואן קמפן - לוקחים את הסביבות להיות טורוס מלא בלי הקשר (יושבים בתוך ).
הקשר יושב על השפה של הטורוס המלא, ולכן החבורה של כל אחת מהסביבות - היא החבורה של המשלים של הקשר בתוך הטורוס המלא - היא , כחבורה של הטורוס המלא.
כעת, ההעתקות שיש להבין מהחיתוך (שהוא שוב מעגל) אל כל אחת מהסביבות הן בדיוק הליפוף פעמים סביב החלק האופקי ו- ליפופים סביב החלק האנכי, ולכן לפי המשפט החבורה היא .
יתרה מזאת, החבורה הזו גם קובעת את קשר הטורוס - שתי חבורות הן איזומורפיות אם ורק אם הטיפוס בערך המוחלט זהה (פרט למקרה שבו אחד המספרים הוא , ואז הקשר הוא טריוויאלי).
כדי לראות זאת, יש להביט בתת-הקבוצה - היא במרכז והיא תת-חבורה נורמלית, ומתקיים (המכפלה החופשית של החבורות).
היות שלחבורה בעלת מרכז טריוויאלי, נובע כי שווה למרכז של החבורה.
כעת, אם אז גם , ולכן הזוגות שווים עד כדי סימן.
כדי להשלים את המיון יש לדבר על קשרי טורוס עם אוריינטציה - כאן יש להבדיל גם בין הקשרים משוקפים (וכנ"ל ברכיב השני).
טיפוס קשר הטורוס חייב לכלול שני מספרים זרים - אחרת יש לצורה הגאומטרית המתקבלת מספר רכיבים ולכן היא מהווה שזר (Link).
קשרי טורוס הם הדוגמה היחידה לקשרים עבורם חבורת הקשר היא בעלת מרכז לא טריוויאלי.
כל קשר טורוס לא טריוויאלי הוא ראשוני (כלומר לא ניתן לכתוב אותו כסכום קשיר של שני קשרים לא טריוויאליים) וכירלי (כלומר לא שקול לשיקוף של עצמו).
כל קשר טורוס ניתן להציג כצמה עם יוצרים: .
מספר ה-crossings של קשר טורוס הוא .
הגנוס של קשר טורוס הוא .
פולינום אלכסנדר שלו הוא , ופולינום ג'ונס שלו הוא .
קשר הגת והפרוזדור שנקרא גם צומת הסינוס והעלייה (Sinoatrial node; נקרא לרוב בקיצור SA node ובעברית הסינוס) הוא הקוצב הראשי בלב.
קשר הגת והפרוזדור צבר תאים שהתמחו המייצרים באופן עצמוני (ספונטני) דחפים עצביים (פוטנציאל פעולה) שעוברים דרך מערכת ההפעלה וההולכה החשמלית של הלב, והוא גורם ללב לפעום בקצב סדיר ויעיל.
קשר הגת והפרוזדור ממוקם בעלייה הימנית בשריר הלב, בסמוך לפתח הווריד הנבוב העליון.
רוחבו של הקשר הוא שלושה מילימטרים, אורכו חמישה עשר מילימטרים ועוביו מילימטר אחד.
קשר הגת מייצר את פוטנציאלי הפעולה באופן עצמוני, אך קצב היווצרותם (וכך גם קצב הדופק) מושפע מהעצבים המעצבבים את קשר הגת ומשפיעים על פעילותו.
העצבים המעורבים שייכים לשתי מערכות: המערכת הפאראסימפטטית מופעלת על ידי העצב התועה, שגרויו מפחית את קצב יצירת הזרמים בקשר, ובכך את הדופק.
המערכת הסימפתטית מופעלת על ידי עצבי השדרה T1-4, וגירוי סימפטטי מגביר את קצב הסינוס - ולכן את הדופק.
אספקת הדם לקשר מגיעה באמצעות העורקים הכליליים: אצל רוב האנשים דרך העורק הימני הכלילי (ב-60–70 אחוז מהמקרים) ואצל חלקם דרך העורק השמאלי הכלילי (ב-20–30 אחוז מהמקרים, בדרך כלל על ידי העורק הכותר).
בדרך כלל, בתפקוד לב תקין קשר הגת והפרוזדור מייצר את פוטנציאל הפעולה הראשוני בלב, הגורם להתכווצות הלב.
זאת, כיוון שקשר הגת מייצר זרם מהר יותר משאר תאי הלב, וכשהזרם מתפשט במערכת ההולכה הוא מונע מהתאים האחרים הזדמנות ליצור פוטנציאל פעולה נוסף.
קצב הלב המתקבל במצב זה נקרא קצב סינוס.
עם זאת, לא רק קשר הגת והפרוזדור אלא גם תאי הולכה אחרים בלב יכולים ליצור פוטנציאל פעולה.
מספר גורמים עלולים לגרום לתפקוד לקוי של קשר הגת והפרוזדור.
המוכר ביותר הוא - ירידה באספקת הדם לקשר, לרוב עקב מחלת לב איסכמית, עד כדי איסכמיה ומוות של תאים בקשר.
תוארה גם פגיעה דלקתית בקשר הגת, המערבת את מערכת החיסון.
כתוצאה מפגיעה בקשר הגת עלולות לנבוע הפרעות קצב שונות, ואף תסמונת הסינוס החולה.
קשר חם הוא מרכז מחקר ופיתוח לקידום, שיפור וריענון החינוך המתמטי בישראל.
המרכז הוקם בטכניון בשנת 1986 ביוזמת פרופ' נצה מובשוביץ-הדר, על מנת לתרום להוראת המתמטיקה בישראל בעזרת פיתוח יוזמות מבוססות מחקר או מלוות במחקר, שיש בהן כדי לתרום לפתרון סוגיות מהותיות במערכת החינוך המתמטי בישראל.
את צעדיו הראשונים עשה המרכז בשנת הלימודים תשמ"ז (אוקטובר 1986) עם תוכנית בת חמישה אפיקי-פעולה עיקריים, שבהם הוא פועל עד היום.
תכנון וקיום מערך מסודר של השתלמויות מגוונות המיועדות להתפתחות מקצועית מתמדת של מרכזי המקצוע מתמטיקה וצוותיהם בבתי-הספר העל-יסודיים בישראל.
פיתוח והפעלה של מאגר מידע בחינוך מתמטי כחלק מרשת תקשורת אלקטרונית בין צוותי המתמטיקה של בתי-ספר ברחבי המדינה.
הקמה וניהול שוטף של מרכז פיתוח והדרכה בהפעלה של משאבים דידקטיים להוראת המתמטיקה וללמידתה.
הקמה וניהול שוטף של מרכז ייעוץ בחינוך מתמטי.
הקמה וניהול שוטף של מרכז מו"פ למחקר ולליבון של סוגיות הטעונות בדיקה שיטתית במערכת החינוך המתמטי בישראל ולפיתוח אמצעים לפתרונן.
"קשר חם" קיבל מעמד של מרכז מורים ארצי למתמטיקה בעל-יסודי מטעם משרד החינוך בשנת 1992 ופעל במסגרת זו במשך 15 שנה.
בשנת 2007 הועבר חלק זה של הפעילות בעקבות מכרז למרכז המורים הארצי למתמטיקה בחינוך העל יסודי, שפועל במסגרת הפקולטה לחינוך באוניברסיטת חיפה, בשיתוף משרד החינוך ומנהלת מל"מ.
צוות "קשר חם" חזר להתמקד ביוזמות מו"פ חדשניות בתחום החינוך המתמטי.
מאז הקמת המרכז התנהלו במסגרתו פרויקטים רבים.
התערוכה: מתמטיקה על גבי בולי דואר
התערוכה "מתמטיקה על גבי בולי דואר" מעבירה את המבקרים בה דרך סדרת הפעלות המיועדת להדגים כי מתמטיקה היא חלק מרתק, מעניין, ובלתי נפרד מהתרבות האנושית.
התערוכה בנויה על גבי 16 פאנלים (לוחות כפולים) בגודל של 3 מ"ר כל אחד, עליהם מופיעים כ-80 בולים מקוריים, צילומיהם בהגדלה רבה, כיתובי הסבר, וכרטיסי הפעלה המיועדים להדרכה למבקרים בתערוכה.
הבולים נאספו ממדינות שונות בעולם, ביניהן אוסטרליה, איראן, הודו, הולנד, ישראל, ניקרגואה, סין, עיראק, צרפת, רומניה, רוסיה ועוד.
התערוכה תוכננה ונבנתה על ידי זיוה שחם ואמירה קופר מצוות "קשר-חם" בהתייעצות עם מנכ"ל התאחדות בולאי ישראל מר טיבי יניב ועם אספן הבולים מר מנחם לדור, ובתמיכתה של הנהלת השירות הבולאי.
עיצוב התערוכה נעשה על ידי המעצבים חובב ואורלי גבעתי מבנימינה, בהתייעצות עם ד"ר אירית וורטהיים מצוות "קשר-חם".
התערוכה מוצגת מאוקטובר 2022 במכללת שאנן.
עד אז הוצגה דרך קבע בפקולטה לחינוך למדע וטכנולוגיה בטכניון.
לפני כן היא הוצגה במדעטק - המוזיאון הלאומי למדע בשנת 1998, בגן המדע ע"ש קלור במכון ויצמן באפריל 2003, ובמסגרת כנסים המיועדים למורים למתמטיקה.
מיזם "רמזור למורה" מציע אתר אינטרנט ובו מאגר שיתופי ופתוח של מערכי-שיעור במתמטיקה, תוכניות הוראה נושאיות או תקופתיות, ופריטי הערכת הישגים.
כל חומרי ההוראה באתר נכתבו וממשיכים להיכתב על ידי מורים למתמטיקה בפועל בהתאם לתוכניות הלימודים במתמטיקה המחויבות על ידי משרד החינוך.
זהו מאגר מידע אינטראקטיבי אשר מאפשר למורים למתמטיקה בכל שכבות הגיל להשתמש במאגר המצטבר ולהירשם כדי להעלות חומרי הוראה משלהם, לקבל עליהם משוב מעמיתיהם, לערוך חומרים שפרסמו אחרים ולהגיב עליהם.
הפרויקט מתנהל בשיתוף פעולה עם מוסד נאמן למחקרי מדיניות ועם חברת "אומניסול בע"מ".
פרויקט שילוב הבזקי חדשות בהוראת המתמטיקה בחטיבה העליונה
המיזם "הבזקי חדשות במתמטיקה לתלמידי תיכון" נועד לאפשר לתלמידי החטיבה העליונה בישראל הצצה אל המתרחש בתחום המתמטיקה בת זמננו.
הפרויקט מעמיד לרשות המורים למתמטיקה מצגות פאואר-פוינט שכל אחת מהן מתמקדת בחדשה שהתפרסמה בעיתונות המתמטית המקצועית בשנים האחרונות.
כל אחד מההבזקים חושף את התלמידים לחדשה, לרקע המתמטי שלה, לפרטים על אודות המתמטיקאים שעסקו בה, ולמשמעות הרחבה יותר של ההישג – למשל ליישומיו (אם כבר התגלו).
הפרויקט מתנהל במוסד הטכניון למחקר ופיתוח בשיתוף פעולה בין הפקולטה למתמטיקה, הפקולטה לחינוך למדע וטכנולוגיה בטכניון וחברת "אומניסול בע"מ".
לוח שנה מתמטי, ובו 365 בעיות מתמטיות, שהפתרון של כל אחת מהן קשור לתאריך בו היא מוצגת.
זהו מיזם להשתלמויות בלוגיקה למורים ולפרחי הוראה ע"פ הספר באותו שם מאת פרופ' עטרה שריקי ופרופ' נצה מובשוביץ-הדר, בהוצאת מכון מופ"ת (2012).
ההשתלמויות כוללות גם קריאה מודרכת של "הרפתקאות אליס בארץ הפלאות" - יצירתו הקלאסית של לואיס קרול.
הצפנה לחטיבת ביניים ולחטיבה עליונה.
זהו מיזם הנשען על תכנים שפותחו בשיתוף עם מדעטק - המוזיאון הלאומי למדע.
כלולות בו שתי חוברות העוסקות בהצפנה.
"על"ה - עלון למורי המתמטיקה".
כתב עת שפיט, הנערך ויוצא לאור על ידי המרכז הארצי למורים למתמטיקה בחינוך העל יסודי.
עד גיליון 38 פורסם כתב העת במסגרת "קשר חם", בעריכת ד"ר חמוטל דוד.
על"ה מיועד לקהילת העוסקים בחינוך מתמטי: מורים למתמטיקה בחינוך העל יסודי, מכשירי מורים, מורי מורים, סטודנטים להוראת מתמטיקה וחינוך מתמטי וחוקרים בתחום החינוך המתמטי.
כתב העת כולל מאמרים מגוונים במתמטיקה ודידקטיקה של הוראת המתמטיקה ומאמרים מתחום המחקר בחינוך מתמטי.
תחרויות עממיות במתמטיקה לתלמידי כיתות ז' ו-ח'.
השתתפו בהן למעלה מ-12,000 תלמידי חטיבת הביניים ברחבי הארץ.
זהו מפעל שבמסגרתו הוכנו והופצו תרגומים לעברית של ספרי מופת במתמטיקה המיועדים לציבור הנאור בישראל, ביניהם: "משפט גדל", "שטוחלנדיה", "קובץ מאמרים בהיסטוריה של המתמטיקה", "1=0 ועוד הפתעות מתמטיות", ועוד.
כמו כן הוצאו לאור הספרים בעריכת שי גירון: "אולימפיאדת המתמטיקה לנוער ע"ש פרופ' י.
גיליס" ו"תחרות המתמטיקה הדו-לאומית ישראל-הונגריה".
קשר השתיקה היא תוכנית תיעודית אקטיביסטית ישראלית בהגשת צופית גרנט, העוסקת בנושאים שאינם נמצאים במרכז סדר היום הציבורי הישראלי.
בכל פרק, צופית גרנט עוסקת נושאים חברתיים שונים כגון: ניכור הורי, התעללות מינית בילדים ועוד.
היא בודקת את מאחורי הקלעים של הנושאים הללו ותנסה לגרום לשינוי חברתי.
נדב מנוחין מאתר "וואלה!" ציין את חשיבות התוכנית: .
קשר הפרוזדור והחדר הוא חלק ממערכת ההפעלה וההולכה החשמלית של הלב, שתפקידו הוא לקשר חשמלית בין העליות לחדרים.
הקשר ממוקם בחלקה האחורי התחתון של המחיצה הבין-פרוזדורית, בסמוך לפתח הסינוס הכלילי.
הקשר מקבל את הדחף החשמלי שמקורו במצב תקין הוא בקשר הגת והפרוזדור (SA node) ולאחר השהיה קצרה מעביר אותו אל החדרים דרך אלומת הפרוזדור והחדר (סיב ההולכה על שם היס).
מאלומת הפרוזדור והחדר ממשיך הדחף החשמלי דרך צרור ההולכה הימני והשמאלי ומשם אל סיבי ההולכה הסופיים ואל תאי שריר הלב עצמם שיתכווצו כתוצאה מכך.
קשר הפרוזדור והחדר מקבל אספקת דם מענף של העורקים הכליליים המכונה "Atrioventricular nodal branch".
ב-80–90 אחוזים מהמקרים ענף זה הוא חלק מה-Right coronary artery (RCA) ואילו ביתר המקרים הוא חלק מה-Circumflex artery.
הדבר מקושר לדומיננטיות של כל אחד מעורקים אלו אצל כל אדם ואדם.
באנשים שהקיר האחורי של הלב מוזן אצלם על ידי העורק הכלילי הימני ("Right dominant"), גם הקשר יוזן על ידי הסתעפות של העורק הימני ואילו באנשים שה-Circumflex הוא המזין את הקיר האחורי אצלם ("Left dominant"), גם הקשר יוזן על ידי הסתעפות שלו.
במצב תקין כל הדחפים החשמליים המגיעים מהעליות אל החדרים עוברים דרך קשר הפרוזדור והחדר.
הדבר מאפשר לקשר לסנן את הדחפים החשמליים ובכך להגן על החדרים מקצבים מהירים המגיעים מהעליות.
הקשר מעכב את הדחף החשמלי למשך 120–200 מילישניות, מה שמאפשר לעליות לסיים להתכווץ ולהעביר את הדם לחדרים, בטרם מתרחשת התכווצות החדרים עצמם.
לקשר הפרוזדור והחדר קיימת תכונה ייחודית הנקראת "Decremental conduction" הגורמת לכך שככל שיגיעו דחפים חשמליים בתדירות גבוהה יותר, כך יוליך הקשר את הדחפים באופן איטי יותר.
תכונה זו חשובה על מנת למנוע מקצבים עלייתיים מהירים כמו פרפור עליות או רפרוף עליות לגרום להפעלה מהירה של החדרים.
אם קשר הפרוזדור והחדר אינו מקבל גירוי חשמלי מקשר הגת והפרוזדור או ממקור אחר בעליות, מסוגל הקשר לייצר דחף חשמלי עצמוני במהירות של בין 40–60 פעימות לדקה ובכך לאפשר את המשכיות פעילות החדרים.
תכונה זו חשובה מאוד במצבים בהם קשר הגת והפרוזדור כושל בתפקידו ואינו מייצר דחף חשמלי.
חסם הולכה עלייתי-חדרי - מצב בו קיימת חסימה בקשר הפרוזדור והחדר, כך שדחפים חשמליים המגיעים מכיוון העליות עוברים באופן איטי או אינם עוברים בכלל אל חדרי הלב.
הפרעה זו מחולקת ל-3 דרגות שונות והיא עשויה להיגרם ממגוון סיבות הכוללות איסכמיה של הקשר, תרופות או סמים מסוימים, ניוון של הקשר ועוד.
AVNRT - הפרעת קצב מהירה הנגרמת מהיווצרות של מנגנון "כניסה מחדש" (Reentrant) המתרחש בקשר הפרוזדור והחדר.
"Cystic tumour of the atrioventricular nodal region" (CTAVN) - גידול נדיר באזור הקשר שעלול לגרום להפרעות בקצב הלב ולדום לב
קשר לבן הוא סמל של תמיכה בנישואים חד מיניים בארצות הברית.
הקשר הלבן משלב שני סמלי נישואים – הצבע הלבן ו"קשירת הקשר" (tying the knot) כדי לייצג תמיכה בנישואים חד מיניים.
הקשר הלבן נלבש בפומבי על ידי ידוענים רבים כאמצעי להפגנת סולידריות עם אותה מטרה.
הקשר הלבן נוצר על ידי פרנק ווצ'י בנובמבר 2008, בתגובה להעברתה של הצעה 8 בקליפורניה, הכוללת איסור על נישואים חד-מיניים ושוללת זכויות אזרח אחרות עבור להט"בים ברחבי המדינה.
קשר גורדי הוא מותחן בדיוני של הסופר החרדי יאיר וינשטוק, שפרסם את הספר תחת שם העט מ.
ארבל, והוא הספר הראשון שלו.
הספר פורסם כסיפור בהמשכים בשבועון 'השבוע', יצא לאור בינואר 1995, והפך לרב מכר במגזר הדתי והחרדי.
הספר עוסק בסיפורן של שתי תקופות.
בהווה, דוד אליעד חקלאי קפדן ממושב 'יציבים' מתמודד עם חינוך שני בניו, ועם איומים מסתוריים שנשלחים אליו, שבסופו של דבר הופכים לאיום ביטחוני חמור על מדינת ישראל.
בעבר, הסיפור מתמקד בסיפורו של ילד פלא חסידי בן למשפחת חזנים, שהופך לחזן וזמר אופרה בעל קול יוצא דופן.
הספר נותן הצצה לעולם החזנות העשיר בתקופה זאת של אירופה טרם מלחמת העולם השנייה ולעולם החסידי.
החזן שהתרחק מעולם החסידות, נסחט ועונה בשואה על ידי מוזיקאי גרמני מלומד בשם רומן שפיגל, הדומה לו חיצונית, ששימש כמנצח בבתי האופרה הגדולים של וינה.
קשר חג הפסח הוא סרט דרמה היסטורי משנת 1976 המעובד מהספר העיוני רב המכר מ-1965 באותו שם מאת יו ג'יי שונפילד .
המפיק שלו היה הישראלי מנחם גולן, הוא בוים על ידי מייקל קמפוס ומככבים בו זלמן קינג בתפקיד ישוע (ישו), הארי אנדרוז, יו גריפית', דן הדאיה, דונלד פלזנס בתפקיד פונטיוס פילאטוס וסקוט ווילסון.
זהו אולי הסרט היחיד שנעשה על חיי ישוע הנוצרי מבין המאות שנוצרו בעולם שבו ישוע מוצג כנוכל שפיברק את הניסים שלו מסיבות פוליטיות על מנת לשכנע את הציבור היהודי למרוד ברומאים.
הסרט ידוע גם בכך שלמרות תקציבו הנמוך ניסה לתאר את התקופה בריאליזם היסטורי.
הדמויות בניגוד למקובל בסרטים מסוג זה נקראו בשמותיהם העבריים ולא בשמותיהם הלועזיים הידועים.
הסרט נאסר להקרנה בישראל בטענה שהקרנתו תפגע ברגשות מאמינים נוצריים.
אך הוקרן ללא בעיות מיוחדות בארצות הברית ובמקומות אחרים כמו גרמניה.
סביב האיסור בישראל נוצר ויכוח סוער בעיתונות הישראלית ועד היום הפרשה נחשבת לאבן דרך בתולדות הצנזורה הישראלית.
קשר חג הפסח היה מועמד לאוסקר לעיצוב התלבושות הטוב ביותר (מרי ווילס).
קשר דם היא סדרת טלוויזיה אמריקאית מסוג מותחן פסיכולוגי שנוצרה על ידי טוד קסלר, גלן קסלר ודניאל זלמן, והופקה על ידי Sony Pictures Television.
הסדרה שודרה בבכורה ב-9 בפברואר 2015, בפסטיבל הסרטים הבין-לאומי ה-65 בברלין.
העונה הראשונה בת 13 הפרקים עלתה בנטפליקס, ב-20 במרץ 2015. ב-31 במרץ 2015 חודשה לעונה שנייה בת 10 פרקים ששודרה ב-27 במאי 2016. ב-13 ביולי 2016, נטפליקס חידשה את הסדרה לעונה שלישית בת 10 פרקים, מאוחר יותר אושרה שהיא העונה האחרונה.
העונה השלישית והאחרונה יצאה ב-26 במאי 2017.
העונה הראשונה זכתה לביקורות חיוביות ממבקרים רבים, כאשר רובם שיבחו את ביצועיה (במיוחד עבור המשחק של בן מנדלסון וקייל צ'נדלר) ועבור הצילום.
עם זאת, העונות השנייה והשלישית זכו לתגובות מעורבות מהמבקרים.
משפחת רייבורן היא משפחה אמידה בפלורידה.
דני רייבורן (בן מנדלסון) חוזר הביתה לרגל חגיגות 45 שנה למלון המשפחתי.
אביו רוברט (סם שפרד) ואמו סאלי (סיסי ספייסק) הם בעלי המלון.
חזרתו של דני שנחשב לכבשה השחורה במשפחה מעוררת סודות מהעבר וחוסר שקט מצד האחים – הבן המוצלח ג'ון (קייל צ'נדלר), האח הצעיר קווין (ליאו באטס) והאחות עורכת דין מג (לינדה קרדליני).
דני רוצה להישאר על מנת לעזור להוריו במלון ומשם העניינים הולכים ומסתבכים.
קייל צ'נדלר בתור ג'ון רייבורן, הבן השני; בלש וסגן מקומי במשרד השריף של מחוז מונרו, פלורידה
בן מנדלסון בתור דני רייבורן, הבן הבכור והכבשה השחורה של המשפחה (עונות 1–2; עונה 3 אורח)
לינדה קרדליני בתפקיד מג רייבורן, הבת והאח הצעיר ביותר; עורכת דין ושומרת השלום של המשפחה
נורברט ליאו בוץ בתור קווין רייבורן, הבן הצעיר וחמום המוח; הוא משפץ סירות במרינת אינדיאן קי
ג'סינדה בארט בתור דיאנה רייבורן, אשתו של ג'ון; היא מנהלת משתלת צמחים
ג'יימי מקשיין בתור אריק אובאנון, חברו של דני ואחיה של צ'לסי; משוחרר על תנאי
אנריקה מרסיאנו בתפקיד מרקו דיאז, בן זוגה לשעבר של מג; בלש במשרד השריף של מחוז מונרו ושותפו של ג'ון
סם שפרד בתור רוברט רייבורן, הפטריארך (עונה 1; עונה 2 אורחת)
סיסי ספייסק בתפקיד סאלי רייבורן, המטריארך
קייטי פינרן בתפקיד בל רייבורן, אשתו הפרודה של קווין (עונות 2–3, עונה 1 חוזרת)
ג'ון לגוויזאמו בתפקיד אוזי דלוקיו, איש מעברו של דני (עונות 2–3)
אנדראה רייסבורו בתור אוונג'לין 'איב' ראדושביץ', אמו של נולן רייבורן שיש לה עניינים לא גמורים עם משפחת רייבורן (עונה 2)
קלואי סביני בתפקיד צ'לסי או'באנון, אחותו הצעירה של אריק; אחות (עונה 3, עונות 1–2 חוזרות)
סטיבן פסקואל בתפקיד אלק מורוס, הלקוח המשפטי והמאהב של מג
מיה קירשנר בתור שרה רייבורן, בתם הבכורה של סאלי ורוברט שנפטרה.
אנג'לה ויניביץ' מגלמת את שרה הצעירה בפלאשבקים.
ברנדון לרקואנטה בתור בן רייבורן, בנם של ג'ון ודיאנה
טיילור רובייר בתפקיד ג'ני רייבורן, בתם של ג'ון ודיאנה
גלן מורשואר בתור וויין לורי, בעל חנות פיתיון מקומית העוסקת ומפיצה סמים לא חוקיים
ג'ינו ונטו בתפקיד רפי קינטנה, מבריח ועובדו של וויין לורי
אליעזר קסטרו בתור קרלוס מג'יה, עובד לשעבר של בני הזוג רייבורן ששוכר את מג כעורכת דין
ביל קלי בתור קליי גרונוולד, סוכן DEA
ג'רמי פאלקו בתפקיד ניקולס ווידמרק, שכנו של קווין רייבורן
רנדי גונזלס בתפקיד מני, עובד בבית רייבורן
פרנק הויט טיילור בתור לני פוטס, חבר ותיק של חיל הים של רוברט ובלש בדימוס של מחוז מונרו
אוון טיג בתור נולן רייבורן, בנו של דני, שרק רוברט ידע עליו; טיג גם מגלם את דני רייבורן הצעיר בפלאשבקים
בו ברידג'ס בתור רוי גילברט, תומך פוליטי ובן בריתו של ג'ון רייבורן לשריף המחוז, וסוחר סמים
דייוויד זייאס בתור השריף אגייר, השריף המכהן שרץ נגד ג'ון; גם הממונה עליו ושל מרקו
מולי פרייס בתור מיה סנטוס, עורך דינו של אריק אובאנון
מריו ואן פיבלס כתובע בית המשפט
על הסדרה "קשר דם" הוכרז באוקטובר 2014 כחלק משותפות בין נטפליקס ל־Sony Pictures Television, מה שייצג את העסקה הגדולה הראשונה של נטפליקס עם אולפן קולנוע גדול לסדרת טלוויזיה.
הסדרה נוצרה והופקה על ידי טוד א.
קסלר, גלן קסלר ודניאל זלמן, שיצרו בעבר את הסדרה "Damages".
לפי התקציר הרשמי שלה שפרסמה נטפליקס, קשר דם עוסקת ב"משפחה מלוכדת של ארבעה אחים בוגרים שהסודות והצלקות שלהם נחשפים כשאחיהם הכבשה השחורה חוזר הביתה".
"קשר בתקצורת" (שיבוש של "קצר בתקשורת") הוא שיר שהוקלט על ידי הראפר הישראלי טונה בהשתתפות הזמר חיים משה.
השיר "קשר בתקצורת" הוא דואט של הראפר טונה עם הזמר חיים משה, מתוך האלבום "רובים ותלתלים" שיצא בשנת 2025. האלבום יצא במקביל לאלבום "ראפ מטורף", ומהווה חלק מהשקה כפולה של טונה לאחר ארבע שנים מאז אלבומו הקודם "מזרח פרוע".
הטקסט עוסק בשסע החברתי ובפערים בתקשורת בין קבוצות שונות בחברה הישראלית, לעיתים בצורה הומוריסטית.
שיתוף הפעולה בין שני האמנים מציג חיבור בין סגנונות מוזיקליים שונים ומתייחס למצב החברתי-פוליטי בישראל מאז טבח שבעה באוקטובר.
בביקורתו על השיר "קשר בתקצורת", יוסי חרסונסקי מתייחס לשיתוף הפעולה בין טונה לחיים משה כאל מפגש יוצא דופן בין שני עולמות מוזיקליים – ראפ עכשווי ומוזיקה ים-תיכונית נוסטלגית.
הוא מהרהר האם מדובר בגימיק שיווקי, אך מציין שהשיר מצליח להעביר מסר חברתי ופוליטי עכשווי, במיוחד לנוכח האירועים בישראל מאז 7 באוקטובר 2023. חרסונסקי זיהה ביצירה תובנה אנושית פשוטה הנמסרת בהומור, תוך שילוב של צליל ים-תיכוני קליט וביט היפ הופ מאופק.
בעיניו, זהו לא מהפך מוזיקלי, אך בהחלט מהלך תקשורתי ותרבותי שמשקף את הרבגוניות של החברה הישראלית.
קשר קוֹוָלֵנְטִי (בעברית: קשר שיתופי) הוא קשר כימי בין שני סוגי אטומים על ידי שיתוף אלקטרון ערכיות (ברמה הקוולנטית).
האל-מתכות משתפות ביניהן מספר אלקטרונים מאלקטרוני הערכיות שלהם.
בקשר קוולנטי כל אטום משני אטומי הקשר תורם לקשר מספר זהה של אלקטרונים – ועל שם כך הקשר נקרא "קוולנטי" ("קו" – שיתוף, "ולנט" – ערכיות).
קשר קוולנטי הוא אחד משלושת סוגי הקשרים הכימיים הראשוניים, יחד עם קשר יוני וקשר מתכתי, ומהווה אחד מן הקשרים הכימיים החזקים ביותר.
אלקטרוני הקשר ממלאים יחדיו אורביטל מולקולרי, כאשר צפיפות ענן האלקטרונים באורביטלים (אלקטרושליליות) אלו סביב אטומי הקשר יכולה להיות:
זהה – במקרה זה הקשר ייקרא קשר קוולנטי טהור (לדוגמה, הקשר המחבר בין אטומי פחמן ביהלום)
שונה – אז הקשר ייקרא קשר קוולנטי קוטבי (כמו הקשר בין מימן לחמצן במים).
ארנסט רתרפורד ביצע את ניסוי רתרפורד שהראה כי המטען החיובי של האטום מרוכז באזור קטן מאוד בתוך האטום, ולכן יש לדחות את "מודל עוגת הצימוקים".
בדומה לכל הקשרים הכימיים הראשוניים: הבסיס ליצירת קשר קוולנטי הוא השאיפה של האטומים להיות בעלי סידור אלקטרונים שלם, בו כל הקליפות והאורביטלים בהן, מלאות או ריקות לחלוטין מאלקטרונים, בדומה לסידור האלקטרונים של אטומי הגזים האצילים.
במקרה של מפגש בין שני אטומי אל-מתכת, האטומים מושכים את האלקטרונים אחד של השני ומספקים שאיפה זו על ידי שיתוף מספר אלקטרונים אשר יחדיו ימלאו את רמת האלקטרונים המאוכלסת החיצונית ביותר שלהם.
הרי שכל הרמות מתחת כבר מלאות, מילוי אותה רמה יביא לסידור אלקטרונים שלם.
כל אורביטל יכול להכיל אלקטרון בודד עד שניים.
לאלקטרונים עדיף אנרגטית להתפרס באורביטלים בעלי רמת אנרגיה זהה, ביחידים.
על פי כלל הונד רק ברגע שכל האורביטלים מאוכלסים על ידי אלקטרון בודד יתמלאו אורביטלים שכבר מאוכלסים, ולא לפני כן.
כתוצאה מכך, באטומים אל-מתכתיים שאינם גזים אצילים, מספר האלקטרונים אשר "חסרים" לסידור אלקטרונים מלא זהה למספר האלקטרונים הבודדים.
מספר זה הוא מספר הקשרים הקוולנטיים אשר האטום יכול ליצור עם אטומים אחרים.
לדוגמה: לאטום חמצן O יש שישה אלקטרונים בקליפתו החיצונית, אשר בה ארבעה אורביטלים.
על כן, ישנם שני זוגות אלקטרונים (בשני אורביטלים), ושני אלקטרונים יחידים (בשני אורביטלים נפרדים).
ניתן לראות הייצוג אלקטרוני הערכיות לפי דיאגרמת לואיס (אלקטרונים אלו מסומנים בנקודות סביב האטום) את התפלגות האלקטרונים:
בקשר קוולנטי, חולקים שני אטומים את האלקטרונים החופשיים שלהם ברמת האנרגיה הגבוהה ביותר, ליצירת אורביטלים משותפים (בהם זוגות אלקטרונים) המצויים בין שני האטומים.
קשרים קוולנטיים אותם יוצר אטום עם אטומים אחרים משלימים את מצבו האלקטרוני של האטום למצב הדומה למצבו הנייטרלי של אטום גז אציל.
ישנם מקרים היוצאים מכלל זה, לדוגמה, קשר מתכתי או מקרים בהם האלקטרונים מהרמות הפנימיות משתתפים בקשר.
בין שני אטומים עשוי להיווצר קשר קוולנטי יחיד (זוג אלקטרונים משותף), כפול (שני זוגות אלקטרונים משותפים) או משולש (שלושה זוגות).
קשר מרובע ומחומש עשוי להתקיים בין מתכות וגם בין אל מתכות.
קשר קוולנטי מסומן בקווים בין שני האטומים.
דוגמאות לסימוני קשרים (לפי מספר האלקטרונים החופשיים)
קשר קוולנטי יחיד בין אטום מימן לאטום פלואור:
קשר קוולנטי כפול בין אטום חמצן לאטום גופרית:
קשר קוולנטי משולש בין אטום זרחן לאטום חנקן:
ישנם שני סוגים של קשרים קוולנטיים.
קשר קוולנטי מלא, וקשר קוולנטי קוטבי.
בקשר קוולנטי מלא מדובר בשתי אל מתכות זהות שיוצרות קשר קוולנטי ואז אלקטרוני הערכיות שלהם נמצאים פעם באטום הראשון ופעם בשני.
בקשר קוולנטי קוטבי מדובר בשתי אל מתכות שונות שמתרכבות רק כשלאחת יש אלקטרושליליות גבוהה יותר (אין שני יסודות בעלי אלקטרושליליות זהה), ולכן רוב הזמן אלקטרוני הערכיות נמצאים אצל האטום בעל האלקטרושליליות הגבוהה ביותר, אפילו שכמות זמן לא מבוטל האלקטרונים יהיו אצל בעל האלקטרושליליות הנמוכה יותר.
לדוגמה, מימן (H) שמתרכב עם פלואור (F).
לפלואור יש אלקטרושליליות גבוהה יותר מאשר למימן, אפילו שלמימן יש אלקטרושליליות גבוהה יחסית לשאר היסודות בטבלה ולכן רוב הזמן אלקטרוני הערכיות יהיו אצל פלואור אבל גם חלק מהזמן אצל המימן.
צורתה המרחבית של המולקולה הנוצרת בזכות יצירתו של קשר קוולנטי נקבעת על-פי נטייתם של זוגות האלקטרונים להיות רחוקים זה מזה ככל הניתן בשל מטענם החשמלי השלילי.
לכן המרחק הרצוי הוא המרבי ובכל מבנה הזוויות הנוצרות על ידי שני אטומים הקשורים כל אחד לאטום שלישי (וכך נוצרת זווית בין 3 אטומים – שתקרא להלן "הזווית בין הקשרים") הן שוות.
סביב כל אטום במולקולה כזו (מלבד מימן והליום) מצויים ארבעה אורביטלים (בלעדיים לאטום או משותפים בקשר קוולנטי) המסודרים לפיכך בפינותיו של ארבעון משוכלל (פירמידה בעלת בסיס משולש שבה כל הפאות שוות זו לזו).
כוח הדחייה של זוגות אלקטרונים שאינם קושרים קשרים קוולנטיים אלא נמצאים סביב אטום אחד הוא גדול במעט משל הזוגות היוצרים את הקשר, שכן הראשונים קרובים יותר לגרעין האטום.
כמו כן, כוח הדחייה של קשר קוולנטי כפול גדול משל יחיד, וכוח הדחייה של קשר משולש גדול משל קשר כפול.
מולקולת מתאן, שבה אטום פחמן מקושר לארבעה אטומי מימן, לכל אחד בקשר קוולנטי יחיד:
צורת תיאור זו היא מישורית, אך מציינת פיזור ארבעוני של הקשרים במרחב.
מולקולת אמוניה, שבה אטום חנקן, לו זוג אלקטרונים אחד ברמת האנרגיה האחרונה, מקושר לשלושה אטומי מימן, לכל אחד בקשר קוולנטי יחיד:
גם במקרה זה התיאור הגרפי מציין פיזור מרחבי בצורת פירמידה.
הזווית שבין כל שני קשרים קבועה, אך הזווית בין זוג האלקטרונים 'השייך' לאטום (שתי הנקודות) גדולה מעט מהזווית בין כל שני קשרים.
מולקולת מים, שבה אטום חמצן, לו שני זוגות אלקטרונים ברמת האנרגיה האחרונה, מקושר לשני אטומי מימן, לכל אחד בקשר קוולנטי יחיד:
שלושת האטומים יוצרים צורה מישורית, אך כל זוגות האלקטרונים מפוזרים במרחב בצורת ארבעון.
הזווית בין הקשרים היא זווית קהה, שכן כוח הדחייה של זוגות האלקטרונים גדול יותר משל הקשר הקוולנטי.
מולקולת "ציאניד" (מימן ציאנידי), שבה אטום פחמן מחובר בקשר קוולנטי משולש לאטום חנקן ובקשר קוולנטי יחיד לאטום מימן.
למולקולה זו סידור מישורי של קו ישר.
עוצמת הקשר בין שני האטומים גדלה ככל שיש ביניהם יותר קשרים קוולנטיים.
כמו כן, ככל שהאלקטרושליליות (יכולת המשיכה של אלקטרונים) של אטום מסוים גבוהה יותר, גדלה עוצמת הקשרים אותם הוא יוצר.
מכיוון שהאלקטרושליליות של היסודות השונים שונה זו מזו, בכל קשר בין אטומים (מלבד מקרים בהם המולקולה היא סימטרית לחלוטין בציר זה) לאחד האטומים כוח משיכה גדול יותר, והאלקטרונים של הקשר הקוולנטי ייטו להיות בקרבתו.
כך נוצרים הבדלים יחסיים של מטען בין שני האטומים.
הבדלים יחסיים אלו עשויים להשפיע על שאר הקשרים של האטומים.
לדוגמה, במולקולת הציאניד (בדוגמה לעיל), לאטום הפחמן (C) אלקטרושליליות גבוהה משל המימן (H), ולכן מטענו היחסי של המימן חיובי ושל הפחמן שלילי.
כמו כן, לחנקן (N) אלקטרושליליות גבוהה משל הפחמן (C), ולכן מטענו היחסי של החנקן שלילי.
מכיוון שמטענו של הפחמן שלילי בשל הקשר עם המימן, וחיובי בשל הקשר עם החנקן, מטענו הכולל הוא בקירוב נייטרלי.
קשר מתכתי הוא קשר כימי בין גרעינים חיוביים (יונים חיוביים) במתכת מוצקה ונוזלית, הנובע משיתוף של אלקטרוני הערכיות בין כל אטומי המתכת.
גם היכולת לעבור ריקוע, והאפקט הפוטואלקטרי הנצפה במתכות, מוסברים על ידי מבנה זה.
בסריג מתכתי נעים האלקטרונים מרמת האנרגיה האחרונה סביב הגלעינים (חלקיקים הכוללים את גרעין האטום ואת האלקטרונים שסביבו, פרט לאלקטרוני הערכיות.
הגרעין טעון חיובית מכיוון שחסרים לו אלקטרונים.) באופן חופשי, כלומר, בלי להיות קשורים לגרעין מסוים.
אופן תנועה זה מכונה ים אלקטרונים, ענן אלקטרונים או דבק אלקטרוני.
גרעיני האטומים של המתכות הם בעלי מטען חשמלי חיובי (כפי שהוסבר לעיל, הדבר נובע בשל היעדרם של אלקטרוני הערכיות), ולכן הם נמשכים לענן האלקטרונים, שמטענו שלילי.
אם כן, קשר מתכתי הוא קשר בין יונים חיוביים, הנוצרים לאחר שהאטום מסר את אלקטרוני הערכיות שלו, לבין "ים" של אלקטרונים המקיפים אותם.
בעזרת מודל זה ניתן להסביר את תכונותיהן השונות של המתכות: בשל המשיכה החשמלית החזקה בין היונים החיוביים והאלקטרונים השליליים, נמצאות מרבית המתכות, בטמפרטורת החדר, במצב צבירה מוצק.
מוליכות החום והחשמל של המתכות היא הודות לניידות האלקטרונים.
למתכות טהורות יש מוליכות חשמלית טובה, בגלל שהאלקטרונים הקוולנטיים אינם ממוקמים במיקום אחד.
כאשר מופעל מתח חשמלי על המתכת, אלקטרונים מהענן חופשיים לנוע בקלות ולהעביר את הזרם חשמלי.
כאשר מופעל כוח חיצוני על מתכת, עשויים היונים החיוביים להחליף את מקומם עם יונים חיוביים אחרים.
תזוזה זו אמנם תגרום לשינוי מבנה המתכת, אולם האלקטרונים השליליים ימשיכו "להדביק" גם את הסידור החדש.
זו הסיבה שניתן לרקע ולעבד מתכות.
קשר רדיו הוא מכלול הדרכים להעברה של מסרים בין נקודות מרוחקות באמצעות אפנון של גלי רדיו.
קשר רדיו הוא הטכניקה העיקרית לתקשורת אלחוטית, ולכן יש המשתמשים במושג "תקשורת אלחוטית" כשכוונתם היא לקשר רדיו.
לקשר רדיו מספר שימושים, הנפוצים שבהם:
שידורי רדיו – מהשימושים הנפוצים לגלי רדיו.
אחדות מהטכנולוגיות המשמשות להעברת גלי קול באמצעות גלי רדיו הן
טלפוניה – טלפונים סלולריים המתחברים לרשת הטלפונים ללא צורך בכבלים
שידורי טלוויזיה המעבירים קול ותמונה
רשתות מחשבים אלחוטיות כגון Wi-Fi, WiMax
רשת אישית ותקשורת עם אביזרים היקפיים שונים באמצעות טכנולוגיית בלוטות', ZigBee, IrDA, תקשורת טווח אפס, RFID
באמצעות מערכות ניווט לווייניות כגון GPS, GLONASS, גלילאו, ביידו
באמצעות מערכות מיושנות יותר (דוגמת מערכת לורן או VOR).
שליטה על אמצעים מרוחקים באמצעות שלט רחוק
דרכים שונות לביצוע תקשורת אלחוטית
שידור וקליטה ישירים בין שתי אנטנות או יותר
הבסיס התאורטי לקשר רדיו הונח כבר ב-1873 על ידי ג'יימס קלרק מקסוול.
הראשון שיישם את הטכנולוגיה היה דייוויד יוז (David E.
Hughes) שב-1878 ביצע שידור ראשון של צלילים לאחר שגילה כי גלים אלקטרומגנטיים הופכים לצלילים באמצעות מכשיר טלפון ביתי, אך ההוכחה האמיתית הראשונה של התאוריה שהציג מקסוול הוצגה רק במהלך השנים 1886–1888 עת אישר היינריך רודולף הרץ את התאוריה באמצעות ניסוי.
הרדיו כמכשיר תקשורת המונים הוא פרי המצאתו של גוליילמו מרקוני, אשר מימש את התאוריה של הרץ, על התפשטות גלים אלקטרומגנטיים.
הוא נכנס להיסטוריה, כראשון אשר יצר קשר אלחוטי (במורס) בין צרפת לאנגליה, וזכה לתהילת עולם כאשר, שידר ב-12 בדצמבר 1901 מסר אלחוטי ראשון, שחצה את האוקיינוס האטלנטי – ובכך פורץ דרך לשידור הרדיו הטרנס-אטלנטי הראשון, בהוכיחו כי קימור כדור הארץ לא משפיע על גלים אלו.
אט אט הפכה ההמצאה החדשה להיות מכשיר בידור ומידע בו מעבירים סוגי שידור שונים (בעיקר חדשות ומוזיקה) למאזינים בביתם.
קשר מימן (או גשר מימן) הוא קשר כימי בין-מולקולרי קוטבי, הנוצר בין אטום מימן — המחובר בקשר קוולנטי קוטבי עם אטום אלקטרושלילי של חנקן (N), פלואור (F) או חמצן (O) — לאטום מאותה הקבוצה (N,O,F) במולקולה אחרת.
בתוך מקרומולקולות, כגון חלבונים וחומצות גרעין, הקשר יכול להתקיים בין שני חלקים של אותה המולקולה.
הקשר בין אטום המימן לאחד מאטומי N,O,F נוצר באמצעות קשרים בין מטענים חלקיים (דיפולים) נגדיים, כאשר המטען החלקי החיובי של אטום המימן נמשך למטען החלקי השלילי הנגדי, אשר נמצא באזור האטום האלקטרושלילי במולקולה אחרת.
קשרי מימן הם הקשרים הבין-מולקולריים החזקים ביותר, אבל חלשים בהרבה מקשרים יוניים, מתכתיים וקוולנטיים.
אטום המימן מאוד לא-יציב ותמיד שואף להתחבר ולהיות בתוך מולקולה שכן ערך האלקטרושליליות שלו הוא 2.1. לפי פאולינג, אטום המימן יחבור (בקשר קוולנטי) לאטום עם ערך אלקטרושליליות גבוה משלו בהפרש של מעל 0.8. לפיכך מתאימים רק אטומים של שלושה יסודות: חמצן, חנקן ופלואור.
אלו אטומי אל-מתכות בעלי מסה נמוכה שבמהלך ביצוע קשר כימי נותרים עליהם זוג אלקטרונים בלתי קשור- זוג גלמוד - המקנה משיכה חשמלית למימן האלקטרו-חיובי הקשור למולקולה אחרת.
כך למשל בתוך מולקולת המים , כל מימן מאבד את האלקטרון חלקית לטובת אטום החמצן, שיש לו אלקטרושליליות גבוהה יותר (בתוך המולקולה עצמה).
לפיכך נוצרת קוטביות בתוך המולקולה עצמה: נוצרים שני דיפולים חשמליים (בין אטום החמצן לבין כל אחד מאטומי המימן), כאשר הקוטב החיובי של כל דיפול הוא באטום המימן ואילו הקוטב השלילי של כל דיפול הוא באטום החמצן.
בשל גודלו הקטן של המימן נוצר מטען חיובי צפוף וחזק אשר יתרם לקשר מימן.